4 अगवा आवइवाली समइ इ घटना घटी।
यहोवा क मन्दिर क पहाड़ सबहिं पहाड़न मँ बहोत ही महत्व स भरा भवा होइ जाइ।
ओका पहाड़न क ऊपर उठाइ दीन्ह जाइ।
दूसर देसन क लोग ऍकरी कइँती उमड़ि पड़िहीं।
2 अनेक दूसर रास्ट्र आइहीं अउर कइहीं,
"आवा! यहोवा क पहाड़े पइ ऊपर चलइँ।
याकूब क परमेस्सर क मन्दिर चलइँ।
परमेस्सर हम पचन्क आपन राह सिखाइ।
अउर यहोवा क बचन यरूसलेम स आइ।
3 परमेस्सर बहोत स जातियन क निआव करी।
अउर फुन उ सबइ आपन तरवारन गलाइके अउर ओनका पीटिके हरे क फार मँ बदल देइहीं।
उ सबइ देस आपन भालन क पीटि पीटिके अइसे औजारन मँ बदलि देइहीं,
जेनसे बृच्छन क काट छाँट होत रहत ह।
देस तरवारन क उठाइके आपुस मँ नाहीं लड़िहीं।
अब उ सबइ जुद्ध क सबइ विद्या अउर जियादा नाहीं सीखिहीं।
अउर अंजीर क पेड़ क नीचे बइठा करी।
कउनो भी मनई ओनका डेराइ नाहीं पाइ।
काहे काहेकि सर्वसक्तीमान यहोवा इ कहेस ह।
5 दूसर देसन क सबहिं लोग आपन देवतन क अनुसरण करत हीं।
मुला हम पचे आपन परमेस्सर यहोवा क सदा-सर्वदा अनुसरण करत हीं।
6 यहोवा कहत ह,
एक संग बटोरब।
अउर ओन लोगन क जेकरे संग मइँ बुरा काम किहे रहउँ ह।
7 "उ 'ध्वस्त' नगरी क लोग बचा भवा लोग होइहीं।
तजिके भाग जाइके मजबूर कीन्ह गवा रहा।
अउर उ सिय्योन क पहाड़े पइ स सदा सासन करी।
8 हे रेवड़ क पहरा क मीनार,
हे ओपेल, सिय्योन क पहाड़ी,
तू फुन स सरकार क जगह पइ बइठब्या।
जइसा अतीत मँ रहा।
इस्राएलियन क बाबुल क लगे काहे जाइ चाही?
9 अब तू पचे काहे ऍतनी ऊँच आवाज मँ गोहरावत अहा?
का तोहाँर सबन क राजा जात रहा बाटइ?
जइसे कउनो मेहरारू बच्चा पइदा करइ क समइ मँ तड़पत ह।
10 सिय्योन क बिटिया, तू पीरा क झेला।
जउन बच्चा पइदा करइ क समइ मँ फड़फड़ात ह।
काहेकि अब तोहका नगर (यरूसलेम) क तजइ क बाटइ।
तोहका खुले मइदान मँ रहइ क बाटइ।
किन्तु उ जगह स तोहार रच्छा होइ जाइ।
यहोवा हुँआ आइ अउर उ तोहका तोहरे दुस्मनन स वापिस लइ आइ।
11 तोहसे लड़इ बरे अनेक जाति अइहीं।
उ पचे कहत हीं, "सिय्योन क लखा।
12 लोगन्क ओनकर आपन जोजनन अहइँ,
मुला ओनका अइसी ओन बातन क पता नाहीं जेनके बारे मँ यहोवा योजना बनावत अहइ।
यहोवा ओन लोगन्क कउनो खास प्रयोजन बरे हिआँ लिआवा।
उ सबइ लोग वइसे कुचुर दीन्ह जइहीं जइसे खरिहाने मँ अनाज क पूरी कुचरी जात हीं।
13 "हे सिय्योन क बिटिया, खड़ी होइ जा अउर तू ओन क कुचरि द्या।
मइँ तोहका सक्तीसाली बनाउब।
तू अइसी होउबिउ जइसे तोहरे सींग लोहा क अउर तोहरे खुर काँसा क होइँ।
तू बहोत स जातियन क नस्ट करब्या।
तू ओनके धने क यहोवा क अर्पित करा।
- 4:8 बिटिया यरूसलेम यरूसलेम नगर क सीर्सक। हिब्रु सब्द क अरथ अहइ 'बिटिया अउर 'उपनगरी। यरूसलेम क पवर्त क बिटिया क रूम मँ दिखाया गवा ह जउन बना गवा अहइ।
Awadhi Bible: Easy-to-Read Version. Copyright © 2005 Bible League International.
